Baden-Powell, Lord Robert Stephenson Smyth
Robert Baden-Powell Lord Robert Stephenson Smyth Baden-Powell (1857 - 1941) was 'n Britse soldaat en stigter van die Padvindersbeweging. Gebore in Engeland op 22 Februarie 1857. Ontvang skoolopleiding aan Charterhouse. Op 19-jarige ouderdom sluit hy aan by die Royal Husars en dien in Indië, Afghanistan en in 1887 in Suid-Afrika. Hy veg in Zoeloeland (1888), in Malta (1893-97) in Ashanti, Wes-Afrika, as hoofstafoffisier tydens die Matabele-opstand (1896-97) en daarna as kolonel van die Irregular Horse in Suid-Afrika. Teen dié tyd was hy bekend as kunstenaar, skrywer en geheime diens deskundige. Tydens die beleg van Mafeking maak hy gebruik van skoolseuns as boodskappers en rapportryers. Dit inspireer sy padvinderbeweging, wat in 1908 gestig is (Boy Scouts, later ook Girl Guides). Hy skryf The Matabele Campaign en Lessons of a Lifetime (sy outobiografie). Oorlede in 1941. Bronne: 1. Ensiklopedie van Suidelike Afrika, Eric Rosenthal, 1967 2. Die Afrikaanse Kernensiklopedie, J.P. Scannell (red.), 1965 Laat weet as u oor addisionele inligting beskik wat ons hier kan bywerk.